ai4bharat/Pralekha huggingface dataset:
তথ্যওসম্প্রচারমন্ত্রক
ভালো চলচ্চিত্র নির্মাণের ক্ষেত্রে চিত্রনাট্য, চিত্র গ্রহণ, প্রোডাকশন ডিজাইন – তিনটিই খুব গুরুত্বপূর্ণ : শ্রী প্রিয়দর্শন
নয়াদিল্লি, ২১ নভেম্বর, ২০১৯
গোয়ায় ৫০তম ভারতীয় আন্তর্জাতিক চলচ্চিত্র উৎসব চলছে। এই উপলক্ষে ভারতীয় প্যানোরামা বিভাগে কাহিনীচিত্রের জুরি মেম্বারের চেয়ারপার্সন শ্রী প্রিয়দর্শন নায়ার এবং অ-কাহিনীচিত্র বিভাগের জুরি মেম্বার শ্রীমতী শ্রীলেখা মুখার্জি, শ্রী হরিশ ভিমানি, শ্রী বিনোদ গনত্রা, শ্রী আরতি শ্রীবাস্তব ও শ্রী রোনেল হাওবাম বৃহস্পতিবার এক সাংবাদিক বৈঠক করেন।
সাংবাদিক বৈঠকে চেয়ারপার্সন প্রিয়দর্শন নায়ার বলেন, জুরিরা ভারতে বাস্তববাদী চলচ্চিত্র নির্মাতাদের গুণমানে ঘাটতি পর্যবেক্ষণ করেন। তিনি বলেন, “আমরা যা ভেবেছিলাম ততটা কঠিন কাজ ছিল না। ৩০ দিনে ৩১৪টি চলচ্চিত্র দেখাটা প্রচুর কাজ। কিন্তু বিভিন্ন রাজ্য থেকে আসা ভিন্ন ধরনের ছবি দেখাটা আমরা উপভোগ করেছি। আগামী চলচ্চিত্র নির্মাতারা খুব ভালো কাজ করেছেন। কিন্তু অনেক ক্ষেত্রেই দেখা গেছে চলচ্চিত্রের বিষয়বস্তু ভালো হলেও গুণমান খারাপ। তবে আমরা খুব খুশি যে এই সময়ে চলচ্চিত্র বাছাইয়ের ক্ষেত্রে আমাদের বিতর্কের মধ্যে যেতে হয়নি।”
নতুন চলচ্চিত্র নির্মাতাদের উদ্দেশে শ্রী প্রিয়দর্শন বলেন, ভালো চলচ্চিত্র তৈরি করার ক্ষেত্রে চিত্রনাট্য, চিত্র গ্রহণ, প্রোডাকশন ডিজাইন – এই তিনটিই খুব গুরুত্বপূর্ণ। তিনি বলেন, “এই সময় ক্যামেরার পেছনে কাজ করাটা খুবই কঠিন। এখন প্রত্যেকের পকেটেই ক্যামেরা থাকে। প্রত্যেকেরই মনে চলচ্চিত্রের ভাব রয়েছে। তাঁরা মনে যা ভাবেন তাই তৈরি করেন। কিন্তু তাঁদের প্রশিক্ষণের অভাব রয়েছে। কাজের ক্ষেত্রেও অভিজ্ঞতার অভাব রয়েছে। তবে, যুবসম্প্রদায়ের মধ্যে প্রচুর আগ্রহ রয়েছে। উপযুক্ত প্রশিক্ষণ এবং কাজ করার অভিজ্ঞতা হাতে-কলমে থাকলে তবেই তাঁরা ভালো চলচ্চিত্র তৈরি করতে পারবে।”
সমস্ত জুরি সদস্যরাই বলেন, এই চলচ্চিত্র উৎসবে নতুন চলচ্চিত্র নির্মাতাদের নিজেদের ভাবনাচিন্তা প্রদর্শনের সুযোগ রয়েছে। শ্রী বিনোদ গনত্রা বলেন, বহু সংখ্যক দর্শকের কাছে ভালো চলচ্চিত্র পৌঁছে দেওয়ার ক্ষেত্রে দেশের প্রত্যন্ত অঞ্চলের চলচ্চিত্র নির্মাতাদের প্রযুক্তি সাহায্য করেছে। শ্রী হরিশ ভিমানি বলেন, “আমরা প্রত্যেকেই খুব অসাধারণ চলচ্চিত্র দেখেছি।”
শ্রী আরতি শ্রীবাস্তব বলেন, স্বল্পদৈর্ঘ্য এবং তথ্যচিত্র চলচ্চিত্র নির্মাতাদের জন্য আরও অর্থ বরাদ্দের প্রয়োজন।
ভারতীয় আন্তর্জাতিক চলচ্চিত্র উৎসবে সারা বিশ্বের একাধিক ছবি দেখানো হবে। ভারতীয় প্যানোরামা বিভাগে ২৬টি সমসায়মিক ভারতীয় কাহিনীচিত্র এবং ১৫টি অ-কাহিনীচিত্র প্রদর্শিত হবে।
SSS/SS/DM
(Visitor Counter : 77
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১১৭ কোটি ৬৩ লক্ষ ছাড়িয়েছে
দেশে গত ২৪ ঘণ্টায় প্রায় ৭১ লক্ষ ৯২ হাজার টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৮.৩২ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৭ হাজার ৫৭৯
দেশে সুস্পষ্টভাবে করোনায় আক্রান্তের সংখ্যা ১ লক্ষ ১৩ হাজার ৫৮৪
সাপ্তাহিক-ভিত্তিতে আক্রান্তের হার ০.৯৩ শতাংশ, যা গত ৬০ দিন ২ শতাংশের নীচে
নয়াদিল্লি, ২৩ নভেম্বর, ২০২১
দেশে গত ২৪ ঘণ্টায় কোভিড-১৯ টিকাকরণের সংখ্যা ৭১ লক্ষ ৯২ হাজার ১৫৪। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ১১৭ কোটি ৬৩ লক্ষ ৭৩ হাজার ৪৯৯।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
|
|
১,০৩,৮২,৪৫৩
৯৪,১৬,৭০৩
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
|
|
১,৮৩,৭৬,৪৭৫
১,৬৩,৪০,০৩১
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৪৪,৪৭,৮৪,৬৫২
১৯,৫১,৫৪,৬৪৩
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
১৮,১৩,০৫,০০৮
১১,২২,২৩,২২৪
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
|
|
১১,৩৫,৪৮,৭৭২
৭,৪৮,৪১,৫৩৮
|
|
মোট
|
|
|
|
১,১৭,৬৩,৭৩,৪৯৯
দেশে গত ২৪ ঘণ্টায় সুস্থ হয়েছেন ১২ হাজার ২০২ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৩ কোটি ৩৯ লক্ষ ৪৬ হাজার ৭৪৯।
জাতীয় স্তরে সুস্থতার হার বর্তমানে ৯৮.৩২ শতাংশ।
কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির সমন্বয়মূলক প্রয়াসের ফলেই গত ১৪৯ দিন দৈনিক আক্রান্তের সংখ্যা ৫০ হাজারের নীচে রয়েছে।
গত ২৪ ঘণ্টায় নতুন করে আক্রান্ত হয়েছেন ৭ হাজার ৫৭৯ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ১ লক্ষ ১৩ হাজার ৫৮৪ হয়েছে, যা গত বছরের মার্চ মাস থেকে সর্বনিম্ন এবং মোট আক্রান্তের ০.৩৩ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ৯ লক্ষ ৬৪ হাজার ৯৮০টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৬৩ কোটি ৩৪ লক্ষ ৮৯ হাজার ২৩৯।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ০.৯৩ শতাংশ, যা গত ৬০ দিন ২ শতাংশের নীচে। একইভাবে, দৈনিক আক্রান্তের হার দাঁড়িয়েছে ০.৭৯ শতাংশ। দৈনিক-ভিত্তিতে আক্রান্তের হার গত ৫০ দিন ২ শতাংশের নীচে রয়েছে এবং গত ৮৫ দিন ৩ শতাংশের নীচে।
CG/SS/SB
(Visitor Counter : 138
ক্রেতা, খাদ্যএবংগণবন্টনমন্ত্রক
ভারতীয় খাদ্য নিগমের কাছে পর্যাপ্ত পরিমাণে খাদ্যশস্য মজুত রয়েছে ; নিগম জুন মাসে ৩ কোটি ৮৮ লক্ষ ৩৪ হাজার মেট্রিক টন গম এবং ৭ কোটি ৪৫ লক্ষ ৬৬ হাজার মেট্রিক টন চাল সংগ্রহ করেছে
নয়াদিল্লী, ৩০ জুন, ২০২০
ভারতীয় খাদ্য নিগমের পক্ষ থেকে ২৮শে জুন পর্যন্ত প্রাপ্ত তথ্য অনুযায়ী নিগমের কাছে বর্তমানে ২ কোটি ৬৬ লক্ষ ২৯ হাজার মেট্রিক টন চাল এবং ৫ কোটি ৫০ লক্ষ ৩১ হাজার মেট্রিক টন গম মজুত রয়েছে। এরফলে মোট খাদ্যশস্য মজুতের পরিমাণ ৮ কোটি ১৬ লক্ষ মেট্রিক টন। উল্লেখ করা যেতে পারে জাতীয় খাদ্য সুরক্ষা আইন এবং অন্যান্য কল্যাণমূলক কর্মসূচিগুলির আওতায় প্রায় ৫৫ লক্ষ মেট্রিক টন খাদ্যশস্যের প্রয়োজন হয়।
লকডাউনের সময় নিগম ১ কোটি ৩৮ লক্ষ মেট্রিক টনের বেশি খাদ্যশস্য পণ্যবাহী ট্রেনে করে সরবরাহ করেছে। এছাড়াও সড়ক ও জলপথেও খাদ্যশস্য পরিবহন করা হয়েছে। উত্তর পূর্বাঞ্চলের রাজ্যগুলিতে ১৩ লক্ষ ৪৭ হাজার মেট্রিক টন খাদ্যশস্য পরিবহন করা হয়েছে।
আত্মনির্ভর ভারত কর্মসূচির আওতায় কেন্দ্রীয় সরকার প্রবাসী শ্রমিক, আটকে পরা ব্যক্তি ও দুস্থ পরিবারগুলি যারা জাতীয় খাদ্য সুরক্ষা আইন বা রাজ্যস্তরীয় গণবন্টন ব্যবস্থার সুযোগ-সুবিধার বাইরে রয়েছেন, এ রকম প্রায় ৮ কোটি মানুষকে ৮ লক্ষ মেট্রিক টন খাদ্যশস্য সরবরাহ করা হবে। ইতিমধ্যেই সমস্ত প্রবাসী শ্রমিকদের মে ও জুন মাসে বিনামূল্যে ৫ কেজি করে খাদ্যশস্য সরবরাহ শুরু হয়েছে।
এছাড়াও কেন্দ্রীয় সরকার ১ কোটি ৯৬ লক্ষ প্রবাসী শ্রমিক পরিবারগুলির জন্য ৩৯ হাজার মেট্রিক টন ডালশস্য সরবরাহের সিদ্ধান্ত নিয়েছে। ইতিমধ্যেই রাজ্য ও কেন্দ্রশাসিত অঞ্চলগুলিকে ৩৩ হাজার ৯৬৮ মেট্রিক টন ছোলা/ডালশস্য সরবরাহ করা হয়েছে। কেন্দ্রীয় সরকার আত্মনির্ভর ভারত কর্মসূচির আওতায় খাদ্যশস্য সরবরাহের জন্য ৩ হাজার ১০৯ কোটি টাকা খরচের দায়িত্ব নিয়েছে। একইসঙ্গে ছোলা বা ডালশস্য সরবরাহ খাতে ২৮০ কোটি টাকা খরচ করা হবে।
ভারতীয় খাদ্য নিগম গত ২৮শে জুন পর্যন্ত ২০২০-২১এর রবি বিপণন মরশুম থেকে ৩ কোটি ৮৮ লক্ষ ৩৪ হাজার মেট্রিক টন গম এবং ২০১৯-২০এর খরিফ বিপণন মরশুম থেকে ৭ কোটি ৪৫ লক্ষ ৬৬ হাজার মেট্রিক টন চাল সংগ্রহ করেছে।
এক দেশ এক রেশন কার্ড কর্মসূচি ২০টি রাজ্য/কেন্দ্রশাসিত অঞ্চলে পয়লা জুন থেকে কার্যকর হয়েছে। দেশের বাকি রাজ্য ও কেন্দ্রশাসিত অঞ্চলগুলি ২০২১এর ৩১শে মার্চের মধ্যে এই কর্মসূচিতে সামিল হবে বলে মনে করা হচ্ছে।
(CG/BD/CB/NS
প্রধানমন্ত্রীরদপ্তর
আন্তর্জাতিক ভিন্নভাবে সক্ষম দিবস উপলক্ষ্যে প্রধানমন্ত্রীর বার্তা
নতুনদিল্লি, ৩রা ডিসেম্বর, ২০২১
প্রধানমন্ত্রী শ্রী নরেন্দ্র মোদী আন্তর্জাতিক ভিন্নভাবে সক্ষম দিবস উপলক্ষ্যে এক বার্তায় বলেছেন,
“ আন্তর্জাতিক ভিন্নভাবে সক্ষম দিবসে ভিন্নভাবে সক্ষমদের অনবদ্য সাফল্য অর্জন ও ভারতের উন্নয়নে তাঁদের অবদানের প্রশংসা করি। তাঁদের জীবনযাত্রা, তাঁদের সাহস ও দৃঢ় সংকল্প অত্যন্ত প্রেরণাদায়ক।
কেন্দ্রীয় সরকার ভিন্ন ভাবে সক্ষমদের ক্ষমতায়নের জন্য পরিকাঠামোকে আরো উন্নত করে তুলছে। তাঁরা যাতে সমানভাবে সব কিছুর সুযোগ পান সেটি নিশ্চিত করতে গুরু্ত্ব দেওয়া হচ্ছে।“
CG/CB/NS/
(
খাদ্যপ্রক্রিয়াকরণশিল্পমন্ত্রক
প্রধানমন্ত্রী গরিব কল্যান যোজনায় দেওয়ার জন্য এফ সি আই থেকে প্রায় পাঁচশো মেট্রিক টন চাল তুললেন চুঁচুড়ার ডিস্ট্রিবিউটার
কোলকাতা, ৩০ এপ্রিল, ২০২০
প্রধানমন্ত্রী গরিব কল্যান যোজনার আওতায় দরিদ্রদের মধ্যে বিতরণের জন্য ভারতীয় খাদ্য নিগমের চুঁচুড়া শাখার গুদাম থেকে চুঁচুড়া ও চন্দননগরের ১০ জন ডিস্ট্রিবিউটার ৪৯১৯.৪ মেট্রিক টন চাল তুলেছেন। হুগলী জেলাকে তিনটি ডিভিশনে ভাগ করে এফ সি আই খাদ্য পণ্য সরবরাহ করে। চুঁচুড়া ছাড়া বাকি দুটি হোল শ্রীরামপুর ও ডানকুনি।
অন্ধ্রপ্রদেশ ও তেলেঙ্গানা থেকে ১২ ওয়াগন মাল এখন পর্যন্ত হুগলী জেলাতে এসেছে তাঁর মধ্যে চার ওয়াগন এসেছে চুঁচুড়ায়। চুঁচুড়া ডিপোর দায়িত্ব প্রাপ্ত আধিকারিক শ্রী বিশ্বজিৎ দাস জানিয়েছেন প্রধানমন্ত্রী গরিব কল্যাণ তহবিলের কাজ যাতে সুষ্ঠু ভাবে সম্পন্ন হয় সেই জন্য তারা দিন রাত এক করে পরিশ্রম করছেন।
CG/SDG
(Visitor Counter : 17
নীতিআয়োগ
কার্বনমুক্ত পরিবহন ব্যবস্থা : কম কার্বন ডাই অক্সাইড নিঃসরণের মাধ্যমে ভারতে পরিবহন ব্যবস্থায় আন্তর্জাতিক প্রকল্প
নয়াদিল্লী, ২২ জুন, ২০২০
ইন্টারন্যাশনাল ট্রান্সপোর্ট ফোরাম  নীতি আয়োগের সঙ্গে যৌথ উদ্যোগে ‘ডিকার্বনাইজিং ট্রান্সপোর্ট ইন ইন্ডিয়া’ প্রকল্পের ২৪শে জুন সূচনা করবে। ভারতে যানবাহনের থেকে কার্বন নিঃসরণের পরিমাণ কম করাই এর মুখ্য উদ্দেশ্য।
ভারত ২০০৮ সাল থেকে ইন্টারন্যাশনাল ট্রান্সপোর্ট ফোরামের সদস্য। আইটিএফ-এর মহাসচিব ইয়ং তাই কিম এবং নীতি আয়োগের মুখ্য কার্যনির্বাহী আধিকারিক অমিতাভ কান্ত অনলাইনের মাধ্যমে এই অনুষ্ঠানের সূচনা করবেন। আবাসন ও নগরোন্নয়ন মন্ত্রক, সড়ক, পরিবহন ও মহাসড়ক মন্ত্রক এবং আইটিএফ-এর বর্ষিয়ান আধিকারিকরা এই অনুষ্ঠানে উপস্থিত থাকবেন।
ভারত অনলাইনের মাধ্যমে পরিবহন ও পরিবেশবিদদের এই প্রকল্পের বিষয়ে বিস্তারিতভাবে জানাবে। ভারতে নির্দিষ্ট চাহিদায় এবং পরিস্থিতি অনুযায়ী কিভাবে কার্বন ডাই অক্সাইড নিঃসরণ কম করা হবে সেবিষয়েই বিস্তারিতভাবে জানানো হবে।
ডিকার্বনাইজিং ট্রান্সপোর্ট ইন ইন্ডিয়া প্রকল্পে পরিবহণ সংক্রান্ত বিষয়ের বর্তমান পরিস্থিতি এবং ভবিষ্যৎ পরিকল্পনার বিষয়ে সরকারের নানা উদ্যোগও বিস্তারিতভাবে জানা যাবে।
• প্রকল্পে নাম : ডিকার্বনাইজিং ট্রান্সপোর্ট ইন ইন্ডিয়া-র সূচনা
• সূচনার নির্ঘন্ট : ২৭শে জুন বুধবার, বিকেল ৫টা থেকে সন্ধ্যে ৭টা পর্যন্ত
• কোথায় : ইউটিউবে লাইভস্কিনের মাধ্যমে পুরো অনুষ্ঠানটি দেখা যাবে https://youtu.be/l2G5x5RdBUM- এই লিঙ্কে
ডিকার্বনাইজিং ট্রান্সপোর্ট ইনিশিয়েটিভঃ- বিকাশশীল অর্থনীতিভুক্ত দেশগুলির পরিবহন ব্যবস্থায় কার্বন নিঃসরণ হ্রাসের উদ্যোগ বিশ্বজুড়ে নেওয়া হয়েছে। ভারত, আর্জেন্টিনা, আজারবাইজান এবং মরোক্কো এই জোটের সদস্য। আইটিএফ এবং জার্মানীর পরিবেশ, প্রকৃতি সংরক্ষণ ও নিউক্লিয়ার সুরক্ষা মন্ত্রকের ইন্টারন্যাশনাল ক্লাইমেট ইনিশিয়েটিভ প্রকল্পের ভুপাটাল ইন্সটিটিউটের মধ্যে সহযোগিতার মাধ্যমে ডিকার্বনাইজিং ট্রান্সপোর্ট ইন ইন্ডিয়া প্রকল্পটিকে বাস্তবায়িত করা হবে।
(CG/CB/NS
প্রধানমন্ত্রীরদপ্তর
নতুন ভারত : সকলের মর্যাদাপূর্ণ জীবন
নতুন দিল্লি, ১ জুন, ২০২৩
প্রধানমন্ত্রী নরেন্দ্র মোদী প্রায়ই নিজেকে দেশের “প্রধান সেবক” হিসেবে উল্লেখ করেন। তাঁর প্রতিটি নীতির কেন্দ্রবিন্দুতে রাখেন দেশের নাগরিকদের। তাঁর আকর্ষণীয় নেতৃত্ব, অমায়িক প্রকৃতি, মানবাধিকার এবং গণতন্ত্রের প্রতি তাঁর দায়বদ্ধতা ও দশকের পর দশক ধরে জনসেবায় অবদান তাঁকে ভারতীয় চেতনার ভিত্তিতে সম্পৃক্ত করেছে। দেশের মানুষের, বিশেষত দরিদ্র এবং বঞ্চিতদের অভাব-অভিযোগের প্রতি সংবেদনশীল কেন্দ্রীয় নেতৃত্ব প্রধানমন্ত্রীর মনোভাবকেই প্রতিফলিত করে।
প্রধানমন্ত্রীর দপ্তর, প্রধানমন্ত্রীর ওয়েবসাইট থেকে একটি নিবন্ধ শেয়ার করেছে।
অতুলনীয় সেবার মাধ্যমে এযাবৎ বঞ্চিতদের মর্যাদা সুনিশ্চিত করা।
#গরিবকল্যাণের৯বছর
CG/AC/SKD
(
প্রধানমন্ত্রীরদপ্তর
ব্রাজিলের রাষ্ট্রপতির সঙ্গে প্রধানমন্ত্রীর বৈঠক
নয়াদিল্লি, ২১ মে, ২০২৩
প্রধানমন্ত্রী শ্রী নরেন্দ্র মোদী গত ২১ মে জাপানের হিরোশিমায় জি-৭ শীর্ষ সম্মেলনের ফাঁকে ব্রাজিলের রাষ্ট্রপতি ল্যুই ইনাসিও লুলা দ্য সিলভা’র সঙ্গে দ্বিপাক্ষিক বৈঠক করেছেন।
দুই নেতার মধ্যে এটিই ছিল প্রথম বৈঠক। এই বছর ভারত ও ব্রাজিলের কূটনৈতিক সম্পর্ক প্রতিষ্ঠার ৭৫তম বর্ষ পূর্ণ হ’ল। দুই নেতা দ্বিপাক্ষিক কৌশলগত অংশীদারিত্বের পর্যালোচনা করে তা আরও নিবিড় করার পন্থা-পদ্ধতি নিয়ে আলোচনা করেন। বিশেষ করে, প্রতিরক্ষা উৎপাদন, বাণিজ্য, ওষুধপত্র, কৃষি, দুগ্ধ ও পশুপালন এবং জৈব ও দূষণমুক্ত জ্বালানীর ক্ষেত্রে দু’দেশের সহযোগিতা আরও সুদৃঢ় করা নিয়ে তাঁদের মধ্যে কথা হয়। দু’দেশের প্রথমসারির শিল্পপতিদের মধ্যে উচ্চ পর্যায়ের বৈঠক আয়োজনের প্রয়োজনীয়তার বিষয়েও উভয় নেতা সহমত হন।
বিভিন্ন আঞ্চলিক বিষয় নিয়ে দুই নেতা মতবিনিময় করেন। বহুপাক্ষিক মঞ্চে দ্বিপাক্ষিক সহযোগিতা অব্যাহত রাখার গুরুত্বের উপর জোর দেন তাঁরা। বহুপাক্ষিক প্রতিষ্ঠানগুলির সংস্কারের যে দাবি দীর্ঘদিন ধরে তোলা হচ্ছে, তার প্রয়োজনীয়তা নিয়েও উভয় নেতা সহমত পোষণ করেন।
আগামী সেপ্টেম্বর মাসে ভারতে জি-২০ শীর্ষ সম্মেলনে যোগ দিতে রাষ্ট্রপতি লুলা-কে আমন্ত্রণ জানান প্রধানমন্ত্রী।
CG/SD/SB
(
প্রতিরক্ষামন্ত্রক
ভারতীয় নৌ-বাহিনীর দেশজ প্রযুক্তি প্রয়োজনীয়তা শীর্ষক আলোচনাচক্র : শিল্পের সুযোগ
নয়াদিল্লি, ২৬ জুন, ২০২৩
২৬ জুন, ২০২৩-এ ফিকি ফেডারেশন হাউজে হরিশঙ্কর সিঙ্ঘানিয়া কমিশন অডিটোরিয়ামে ইন্ডিয়া চেম্বার অফ কমার্স অ্যান্ড ইন্ডাস্ট্রি -র সহযোগিতায় এবং ভারতীয় নৌ-বাহিনীর উদ্যোগে আয়োজিত হল ‘ভারতীয় নৌ-বাহিনীর দেশজ প্রযুক্তির প্রয়োজনীয়তা শীর্ষক আলোচনাচক্র : শিল্পের সুযোগ’।
চিফ অফ মেটিরিয়াল ভিএডিএম সন্দীপ নৈথানি সম্মেলনের প্রধান অতিথি ছিলেন এবং মূল ভাষণটি দেন।
সম্মেলনে শিল্প, এমএসএমই, স্টার্ট-আপগুলি ভারতীয় নৌ-বাহিনীর আধিকারিকদের সঙ্গে আলোচনা করার একটি সুযোগ পেল। প্রতিরক্ষা ক্ষেত্রে আত্মনির্ভরতা অর্জনের লক্ষ্যে ভারতীয় নৌ-বাহিনীর দেশজ প্রযুক্তি সংক্রান্ত পরিকল্পনা এবং প্রয়োজনীয়তা নিয়ে আলোচনার একটি মঞ্চ পেল সংশ্লিষ্ট সব পক্ষ।
ভারতীয় নৌ-বাহিনী এবং শিল্প, এমএসএমই, স্টার্ট-আপদের মধ্যে সরাসরি আলোচনা হল এবং নৌ-বাহিনীর কি প্রয়োজন সেই বিষয়টিও উঠে এল আলোচনায়। পরবর্তী আলোচনাটি হবে গোলটেবিল স্তরে।
ভারত সরকারের ‘মেক ইন ইন্ডিয়া’ দর্শনের সঙ্গে সাযুজ্য রেখেই দেশজকরণের প্রসারে এই সম্মেলন।
১০০-রও বেশি শিল্প, এমএসএমই ও স্টার্ট-আপ যোগ দেয় এই সম্মেলনে।
(CG/AP/DM/
প্রধানমন্ত্রীরদপ্তর
প্রধানমন্ত্রী যুবসম্প্রদায়কে রাজনীতিতে নিঃস্বার্থভাবে ও গঠনমূলকভাবে অবদান রাখার আহ্বান জানিয়েছেন
সামাজিক দুর্নীতির মূল কারণ রাজনীতিতে পরিবারতন্ত্র : প্রধানমন্ত্রী
নয়াদিল্লি, ১২ জানুয়ারি, ২০২১
প্রধানমন্ত্রী শ্রী নরেন্দ্র মোদী রাজনীতিতে নিঃস্বার্থ ও গঠনমূলকভাবে অবদান রাখার জন্য যুবসম্প্রদায়কে আহ্বান জানিয়েছেন। দ্বিতীয় জাতীয় যুব সংসদ উৎসবের সমাপ্তি অনুষ্ঠানে বক্তব্য রাখতে গিয়ে তিনি বলেছেন, অন্যান্য ক্ষেত্রের মতো রাজনীতিতেও আজ বড়সড় পরিবর্তন হয়েছে। রাজনীতির আঙিনাতেও যুবসম্প্রদায়ের উপস্থিতি অত্যন্ত গুরুত্বপূর্ণ। প্রধানমন্ত্রী যুবসম্প্রদায়কে আশ্বস্ত করে বলেছেন, সৎ মানুষরা এখন কাজ করার সুযোগ পাচ্ছেন। এর ফলে, রাজনীতির বিভিন্ন অসাধু কাজকর্মের বিষয়ে যে পুরনো ধারণা ছিল, সেগুলি বদলানো সম্ভব হচ্ছে। আজ সততা এবং কার্যসম্পাদন অত্যন্ত গুরুত্বপূর্ণ হয়ে দাঁড়িয়েছে।
এ প্রসঙ্গে প্রধানমন্ত্রী রাজনীতিতে পরিবারতন্ত্রের বিষয়টি উল্লেখ করেছেন। তিনি বলেছেন, দুর্নীতি আজ মানুষের ওপর বোঝা হয়ে দাঁড়িয়েছে। দেশ আজ পরিবারিক যোগসূত্রের পরিবর্তে সততাকে গুরুত্ব দিচ্ছে এবং প্রার্থীরাও বুঝতে পারছেন, নির্বাচনে জয়লাভ করতে হলে ভালো কাজই একমাত্র বিবেচনার বিষয়।
যুবসম্প্রদায়কে পরিবারতন্ত্রের ব্যবস্থাকে উপড়ে ফেলার জন্য তিনি আহ্বান জানিয়েছেন। গণতান্ত্রিক ব্যবস্থায় পরিবারতান্ত্রিক রাজনীতি অদক্ষ ও একনায়কতন্ত্রকে প্রশ্রয় দেয়। কারণ, এই ধরণের মানুষরা পরিবারের রাজনীতি এবং রাজনীতির পরিবারকে রক্ষা করার চেষ্টা করে। “আজ, নামের পদবী ব্যবহার করে নির্বাচন জেতার দিন শেষ হয়েছে। কিন্তু, পরিবারতন্ত্রের রাজনীতির কিছু কুফল এখনও রয়ে গেছে … রাজনীতিতে পরিবারতন্ত্রের ফলে দেশের পরিবর্তে ব্যক্তি ও পরিবার অগ্রাধিকার পায়। ভারতের সামাজিক দুর্নীতির অন্যতম কারণ এটি”।
প্রধানমন্ত্রী যুবসম্প্রদায়কে রাজনীতিতে আসার আহ্বান জানিয়ে বলেছেন, এর মাধ্যমে পরিবার-ভিত্তিক রাজনীতির অবসান হবে। “আমাদের গণতন্ত্রকে রক্ষা করার জন্য আপনাদের রাজনীতিতে অংশগ্রহণ অত্যন্ত জরুরি। স্বামী বিবেকানন্দের মতো মহান পথপ্রদর্শক আপনারা পেয়েছেন। আর তাঁর অনুপ্রেরণায় আমাদের যুবসম্প্রদায় যদি রাজনীতিতে অংশগ্রহণ করেন, তা হলে দেশ শক্তিশালী হবেই”।
প্রধানমন্ত্রীরদপ্তর
জনতা কারফিউ-এর মাধ্যমে দীর্ঘ লড়াই-এর সূচনাঃ প্রধানমন্ত্রী
নতুনদিল্লি, ২২ মার্চ, ২০২০
প্রধানমন্ত্রী শ্রী নরেন্দ্র মোদী একগুচ্ছ ট্যুইট বার্তায় জানান, কোভিড-১৯ এর বিরুদ্ধে দীর্ঘ লড়াই-এর সূচনা হল। আরো অনেক পথ যেতে হবে। তিনি জনসাধারণকে সতর্ক করে দিয়ে বলেন, আত্মতুষ্টির কোন জায়গা নেই। কেউ যেন না ভাবেন, সাফল্যকে উদযাপন করার সময় এসেছে। তিনি আরো বলেন, “আজ দেশের মানুষ দেখিয়েছেন, আমরা চাইলে একসঙ্গে সকলে মিলে বড় চ্যালেঞ্জের মোকাবিলা করতে পারি, সেই ক্ষমতা আমাদের আছে”।
তিনি সকলের কাছে আবেদন করেন, কেন্দ্র এবং রাজ্য সরকারগুলি বিভিন্ন সময়ে যে নির্দেশাবলী জারি করবে, তা সবাই যেন মেনে চলেন। যে সব জায়গায় লকডাউন ঘোষণা করা হয়েছে, সেই সব রাজ্য এবং জেলায় খুব প্রয়োজন না দেখা দিলে কেউ যেন বাড়ির বাইরে না যান, সেই আবেদনও তিনি করেন।
CG/CB
(Visitor Counter : 123
মানবসম্পদবিকাশমন্ত্রক
ফিট ইন্ডিয়া এবং সি বি এস সি, আয়ুষ মন্ত্রকের নির্দেশ মতন লকডাউনের দ্বিতীয় পর্যায়ে, বিদ্যালয়ের ছাত্র ছাত্রীদের জন্য এই প্রথম সরাসরি শারীরিক সক্ষমতা বিষয়ক পাঠদানের ব্যবস্থা করেছে
সরাসরি পাঠদান পর্ব শুরু হবে আগামী ১৫ই এপ্রিল ২০২০, সকাল ৯.৩০ মিনিটে। ছাত্র ছাত্রীরা সরাসরি এই পাঠদান পর্ব দেখতে পাবেন ফিট ইন্ডিয়া মুভমেন্ট এবং সি বি এস ই'র ফেসবুক ও ইনস্টাগ্রাম হ্যান্ডেলে
মানবসম্পদ উন্নয়ন মন্ত্রী শ্রী পোখরিয়াল জানান, দেশের সব প্রান্তের পড়ুয়ারা, এই লকডাউন কালে নিজেদের সুস্থ রাখতে স্বাস্থ্য সক্ষমতা বিষয়ক সরাসরি সম্প্রচার করা পাঠদানে বিশেষ উপকৃত হবে
নতুন দিল্লি, ১৪ এপ্রিল, ২০২০
ফিট ইন্ডিয়ার অধীনে শারীরিক সক্ষমতা বিষয়ক 'ফিট ইন্ডিয়া এক্টিভ ডে' কর্মসূচীর প্রবল সাফল্যের পর, ভারত সরকারের অন্যতম শারীরিক সক্ষমতা কর্মসূচী ফিট ইন্ডিয়া ফের নতুন সক্ষমতা অধ্যায় শুরু করতে চলেছে। এবারের কর্মসূচী আয়ুষ মন্ত্রকের অধীনে বিদ্যালয় পড়ুয়াদের জন্য,সি বি এস ই র সঙ্গে যৌথ ভাবে করা হবে।
এই ধরনের উদ্যোগ কে প্রথম বলে জানিয়ে কেন্দ্রীয় মানবসম্পদ উন্নয়ন মন্ত্রী শ্রী রমেশ পোখরিয়াল নিশাঙ্ক বলেন সেন্ট্রাল বোর্ড অফ সেকেন্ডারি এডুকেশন প্রথম 'ফিট ইন্ডিয়া' কর্মসূচীকে সমর্থন করে আসছে। বিগত দিনে ফিট ইন্ডিয়ার বিভিন্ন কর্মসূচিতে ১৩৮৬৮ টি সি বি এস ই বিদ্যালয় অংশ গ্রহন করে। তার মধ্যে ১১৬৮২টি স্কুল ইতমধ্যেই ফিট ইন্ডিয়া ফ্ল্যাগ পেয়েছে। বর্তমানে যে কর্মসূচী নেওয়া হয়েছে তাতে পড়ুয়ারা লকডাউন সময়কালে শুধুমাত্র ব্যস্ত থাকবে তা নয়,প্রধানমন্ত্রী নরেন্দ্র মোদির স্বপ্নের জীবনযাত্রার এই কর্মসূচীতে পড়ুয়ারা শারীরিকভাবে সক্ষম এবং সুস্থও থাকবে বলে তিনি জানান।
কেন্দ্রীয় যুব বিষয়ক এবং ক্রীড়া মন্ত্রী শ্রী কিরেন রিজিজু মনে করেন বর্তমান সঙ্কটজনক কালে শারীরিক ভাবে সক্ষম থাকতে এই ধরনের অনলাইন পাঠদান খুবই প্রয়োজনীয় হয়ে পড়েছে। শিশুরা বাড়িতে থাকায় শারীরিক কোনো কাজ হচ্ছেনা। এই ধরনের শারীরিক সক্রিয়তার পাঠদানের কর্মসূচী তাদের সক্রিয় করে তুলতে সাহায্য করবে পাশাপাশি তাদের প্রতিরোধ ক্ষমতাও বাড়িয়ে তুলবে। আয়ুষ মন্ত্রক নির্ধারিত কিছু সাধারণ নির্দেশাবলী মেনে চলতে পারলে প্রতিরোধ ক্ষমতা বৃদ্ধি পাবে বলে তিনি জানান।
কোভিড-১৯ সংক্রমণ অতিমারী পর্যায়ে চলে যাওয়ার দরুন দেশজুড়ে লকডাউনের মেয়াদ আগামী ৩রা মে,২০২০ পর্যন্ত বাড়িয়ে দেওয়া হয়েছে। প্রধানমন্ত্রী নরেন্দ্র মোদী এই সময়ে দেশবাসীকে সুস্থ থাকার পাশাপাশি প্রতিরোধ ক্ষমতা বৃদ্ধির আহ্বান জানান। সি বি এস ই এবং ফিট ইন্ডিয়া এই প্রেক্ষিতে যৌথভাবে এই অসাধারন উদ্যোগ গ্রহন করেছে পড়ুয়াদের জন্য। এর সঙ্গে আয়ুশ মন্ত্রক প্রতিরোধ ক্ষমতা বৃদ্ধি করতে পরামর্শ দেবে।
সি বি এস ই এবং ফিট ইন্ডিয়ার ফেসবুক ও ইনস্টাগ্রাম হ্যাম্ডেলে ১৫ই এপ্রিল ২০২০তে সকাল ৯টা ৩০ মিনিটে এই বিশেষ অনুষ্ঠান সরাসরি দেখা যাবে। আলিয়া ইমরান,পূজা মাখিজা,ড:জিতেন্দ্র নাগপাল,হীনা ভিমানী সহ বিভিন্ন ক্ষেত্রের বিশেষজ্ঞরা এই অনুষ্ঠানে যোগ দেবেন।
সরাসরি এই অনুষ্ঠান দেখা যাবে সি বি এস ই, GOQil এবং শিল্পা শেঠি App এ।
(CG/PPM
নির্বাচনকমিশন
ভূটানের মিডিয়া আধিকারিকদের কর্মদক্ষতা বাড়াতে পাঁচদিন ব্যাপি কর্মসূচির আয়োজন করল আইআইআইডিইএম
নয়াদিল্লি, ১১ জুলাই, ২০১৮
ভূটানের নির্বাচন কমিশনের বিশেষ অনুরোধের প্রেক্ষিতে সেদেশের মিডিয়া আধিকারিকদের কর্মদক্ষতা বাড়াতে পাঁচদিনের এক কর্মসূচির আয়োজন করেছে। ইন্ডিয়া ইন্টারন্যাশনল ইন্সটিটিউট অফ্ ডেমোক্রেসি অ্যান্ড ইলেকশন ম্যানেজমেন্ট বা আইআইআইডিইএম। এই কর্মসূচি গত ৯ জুলাই শুরু হয়েছে, চলবে আগামী ১৩ই জুলাই পর্যন্ত। এই কর্মসূচির উদ্দেশ্য হল নির্বাচনে সংবাদমাধ্যমের ভূমিকা পর্যালোচনা।
ভারতের মুখ্য নির্বাচন কমিশনার শ্রী ওমপ্রকাশ রাওয়াত এই কর্মসূচির উদ্বোধন করে বলেছেন, নির্বাচনে গণমাধ্যমের গুরুত্বপূর্ণ ভূমিকা রয়েছে। কারণ, বর্তমান বিশ্ব এমন এক নেটওয়ার্ক দিয়ে সংযুক্ত যার সাহায্যে এক প্রান্তের খবর অন্য প্রান্তে ব্যাপক প্রভাব ফেলতে পারে। তিনি এই কর্মসূচির সার্বিক সাফল্য কামনা করেন।
এই উপলক্ষে উপ-নির্বাচন কমিশনার শ্রী সন্দীপ জৈন অংশগ্রহনকারীদের স্বাগত জানিয়ে বলেন, নির্বাচনে গণ-মাধ্যমের ভূমিকা সম্পর্কিত এ ধরণের কর্মসূচি এই প্রথমবার আয়োজন করা হয়েছে। এর আলোচ্য বিষয়গুলির মধ্যে রয়েছে- ভোটদাতাদের সচেতন করে তোলা, অর্থের বিনিময়ে খবর, সংবাদমাধ্যমের ভূমিকা নিয়ন্ত্রণ, সংবাদমাধ্যমের জন্য নির্বাচন সংক্রান্ত আদর্শ আচরণবিধি এবং মিডিয়ার সঙ্গে যুক্ত বিভিন্ন বিষয়।
CG/BD/NS/…
(Visitor Counter : 38
স্বাস্থ্যওপরিবারকল্যাণমন্ত্রক
ভারতে সুস্পষ্টভাবে করোনায় আক্রান্তের সংখ্যা ১৩২ দিন পর ৪ লক্ষ ২৮ হাজারের নীচে নেমেছে; দৈনিক-ভিত্তিতে আক্রান্তের সংখ্যা গত ৩ দিন প্রায় ৩০ হাজারের কাছাকাছি
নয়াদিল্লি, ০২ ডিসেম্বর, ২০২০
ভারতে সুস্পষ্টভাবে করোনায় আক্রান্তের সংখ্যা আজ উল্লেখযোগ্য হারে আরও কমে ৪ লক্ষ ২৮ হাজার ৬৪৪ হয়েছে। ১৩২ দিন পর এই সংখ্যা ৪ লক্ষ ২৮ হাজারে নেমে এসেছে। দেশে গত ২৩শে জুলাই আক্রান্তের সংখ্যা ৪ লক্ষ ২৬ হাজার ১৬৭তে নেমে এসেছিল।
ভারতে আক্রান্তের সংখ্যা ধারাবাহিকভাবে কমে আসছে। বর্তমানে মোট আক্রান্তের কেবল ৪.৫১ শতাংশই সুস্পষ্টভাবে করোনায় আক্রান্ত।
দেশে গত ৩ দিন ধরে নতুন করে আক্রান্তের সংখ্যা দৈনিক ৩০ হাজারের কাছাকাছি রয়েছে। গত ২৪ ঘন্টায় ৩৬ হাজার ৬০৪ জন করোনায় আক্রান্ত হয়েছেন। অন্যদিকে, সুস্থ হয়েছেন ৪৩ হাজার ৬২ জন। দৈনিক-ভিত্তিতে সুস্থতার সংখ্যা গত ৫ দিন ধরে দৈনিক আক্রান্তের সংখ্যার তুলনায় বেশি।
দেশে গত ২৪ ঘন্টায় আরোগ্য লাভের সংখ্যা আক্রান্তের সংখ্যাকে ছাপিয়ে গেছে। এর ফলে, জাতীয় স্তরে আজ সুস্থতার হার বেড়ে হয়েছে ৯৪.০৩ শতাংশ।
দেশে মোট সুস্থতার সংখ্যা ৮৯ লক্ষ ৩২ হাজার ৬৪৭। সুস্থতার সংখ্যা এবং সুস্পষ্টভাবে আক্রান্তের সংখ্যার মধ্যে ফারাক ক্রমশ বাড়ছে। এই সংখ্যা আজ বেড়ে হয়েছে ৮৫ লক্ষ ৪ হাজারটি।
দেশে গত ২৪ ঘন্টায় আরোগ্যলাভকারী ৭৮.৩৫ শতাংশই ১০টি রাজ্য/কেন্দ্রশাসিত অঞ্চল থেকে। মহারাষ্ট্র থেকে একদিনেই সর্বাধিক ৬ হাজার ২৯০ জন আরোগ্য লাভ করেছেন। কেরল থেকে সুস্থ হয়েছেন ৬ হাজার ১৫১ জন। অন্যদিকে, দিল্লিতে আরোগ্যলাভ করেছেন ৫ হাজার ৩৬ জন।
দেশে গত ২৪ ঘন্টায় নতুন করে আক্রান্তদের ৭৭.২৫ শতাংশই ১০টি রাজ্য ও কেন্দ্রশাসিত অঞ্চল থেকে। কেরল থেকে একদিনেই সর্বাধিক ৫ হাজার ৩৭৫ জন করোনায় আক্রান্ত হয়েছেন। মহারাষ্ট্রে নতুন করে আক্রান্ত হয়েছেন ৪ হাজার ৯৩০ জন।
করোনাজনিত কারণে দেশে গত ২৪ ঘন্টায় ৫০১ জনের মৃত্যু হয়েছে। এর মধ্যে ৭৯.৮৪ শতাংশই মারা গেছেন ১০টি রাজ্য ও কেন্দ্রশাসিত অঞ্চল থেকে। মহারাষ্ট্র থেকে সর্বাধিক ৯৫ জনের মৃত্যু হয়েছে। দিল্লি থেকে মারা গেছেন ৮৬ জন এবং পশ্চিমবঙ্গে মৃত্যু হয়েছে ৫২ জনের।
প্রধানমন্ত্রীরদপ্তর
ভারতকে ভবিষ্যতে খেলাধূলায় প্রস্তুত করে তোলার জন্য শ্রী অনুরাগ সিং ঠাকুর নিবন্ধ লিখেছেন
নয়াদিল্লি, ২১ অগাস্ট, ২০২১
কেন্দ্রীয় যুব বিষয়ক ও ক্রীড়া তথা তথ্য ও সম্প্রচার মন্ত্রী শ্রী অনুরাগ সিং ঠাকুর ভারতকে ভবিষ্যতে খেলাধূলার ক্ষেত্রে প্রস্তুত করে তোলার জন্য যে নিবন্ধ লিখেছেন, প্রধানমন্ত্রীর কার্যালয়ের পক্ষ থেকে তা শেয়ার করা হয়েছে। এই নিবন্ধে অদূর ভবিষ্যতে ভারতকে খেলাধূলার ক্ষেত্রে প্রস্তুত করে তোলার কথা বলা হয়েছে।
প্রধানমন্ত্রীর কার্যালয়ের পক্ষ থেকে এ সম্পর্কে এক ট্যুইটে বলা হয়েছে, “কেন্দ্রীয় মন্ত্রী শ্রী @ianuragthakur অদূর ভবিষ্যতে ভারতকে ক্রীড়া ক্ষেত্রে প্রস্তুত করে তোলার জন্য নিবন্ধ লিখেছেন”।
CG/BD/SB
(
প্রতিরক্ষামন্ত্রক
অপারেশন সমুদ্র সেতুর অধীনে ২০২ জন ভারতীয় নাগরিককে মালদ্বীপ থেকে উদ্ধার করে আজ "আই এন এস মাগার" জাহাজটি কেরালার কোচি বন্দরে এসে পৌঁছায়
নতুন দিল্লি, ১২ই মে, ২০২০
ভারতীয় নৌবাহিনীর "আই এন এস মাগার" জাহাজটিতে বন্দে ভারত কর্মসূচী মত অপারেশন সমুদ্র সেতু'র মাধ্যমে দ্বিতীয় পর্যায়ে মালদ্বীপ থেকে আজ ২০২ জন ভারতীয় নাগরিককে দেশে ফিরিয়ে আনা হয়েছে। ভারতীয় নাগরিকদের মধ্যে রয়েছেন ২৩ জন মহিলা এবং ৩টি শিশু। গত ১০ই মে রাতে জাহাজটি মালদ্বীপ ছাড়ে। অশান্ত সমুদ্র এবং প্রতিকূল আবহাওয়া সত্ত্বেও নাবিকরা জাহাজে থাকা ভারতীয় নাগরিকদের স্বাচ্ছন্দ্য নিশ্চিত করতে সব রকম ব্যবস্থা নেয়। এই যাত্রীরা মূলত কেরালা এবং তামিলনাড়ুর বাসিন্দা।
কেন্দ্রীয় সরকারের প্রস্তুত এস ও পি মেনেই যাত্রীদের স্বদেশে ফিরিয়ে আনা হয়।জাহাজে যাতে সংক্রমণ না ছড়ায় তার জন্য সব রকম সুরক্ষা ব্যবস্থা নিশ্চিত করা হয়। জাহাজের কর্মীদের পৃথক রাখার বিষয়টি নিশ্চিত করা হয়েছে। কোচি বন্দরের কাছাকাছি জাহাজ টি পৌঁছানোর আগেই দক্ষিন নৌ কমান্ডের তিনটি জাহাজ আই এন এস মাগার কে স্বাগত জানায়। সমুদ্রিকা জাহাজ ঘাঁটিতে জাহাজটিকে স্বাগত জানাতে উপস্থিত ছিলেন রাজ্য সরকার, জেলা প্রশাসন এবং পোর্ট ট্রাস্টের আধিকারিকবৃন্দ। তারা উদ্ধার করে আনা ভারতীয় নাগরিকদের অভিবাসন এবং স্বাস্থ্য পরীক্ষার মতন অবশ্য করণীয় বিষয় গুলি পর্যবেক্ষণ করেন।তাদের নিজেদের ঘরে ফিরিয়ে দিতে দ্রুত পরিবহণের ব্যবস্থা করা হয়।
আই এন এস মাগার জাহাজটির নেতৃত্ব দেন কমান্ডার বরুণ পনিকর,কেরালার চাঙ্গানাচেরির বাসিন্দা। তিনি জাহাজটিকে সঠিকভাবে ফিরিয়ে নিয়ে আসেন। বিপর্যয় মোকাবিলায় এবং মানবিক ত্রাণের ক্ষেত্রে এর আগেও এই জাহাজটির বিশেষ ভূমিকার ইতিহাস রয়েছে। কলকাতার গার্ডেনরিচ শিপ বিল্ডার্স এন্ড ইঞ্জিনিয়ারিং লিমিটেডে সম্পূর্ণ ভারতীয় প্রযুক্তিতে তৈরী হয় জাহাজ টি। কোচি বন্দর ছাড়ার আগে জাহাজটিতে চিকিৎসা সহ অন্যান্য ব্যবস্থা নিশ্চিত করা হয়।
বন্দে ভারত মিশানের অধীনে ভারতীয নৌবাহিনী এই নিয়ে ৯০০ জন ভারতীয় নাগরিকদের মালদ্বীপ থেকে দেশে ফিরিয়ে আনল।
পরবর্তী পর্যায়ে নৌবাহিনীর জাহাজ 'আই এন এস জলশ্ব '৭০০ ভারতীয় নাগরিককে মালদ্বীপ থেকে ফিরিয়ে আনতে ১৫ই মে ২০২০ তে যাত্রা করবে।
(CG/PPM
প্রধানমন্ত্রীরদপ্তর
শ্রী অটল বিহারী বাজপেয়ীর জন্মদিনে প্রধানমন্ত্রীর শ্রদ্ধার্ঘ
নতুনদিল্লি, ২৫শে ডিসেম্বর, ২০২০
প্রধানমন্ত্রী শ্রী নরেন্দ্র মোদী শ্রী অটল বিহারী বাজপেয়ীর জন্মদিনে তাঁকে শ্রদ্ধা নিবেদন করেছেন ।
এক বার্তায় প্রধানমন্ত্রী বলেছেন, “ প্রাক্তন প্রধানমন্ত্রী, আদরণীয় অটল বিহারী বাজপেয়ীর জন্মদিনে তাঁকে কোটি কোটি প্রণাম। তাঁর দূরদর্শী নেতৃত্বে তিনি দেশের বিকাশকে এক অভূতপূর্ব উচ্চতায় পৌঁছে দিয়েছিলেন। শক্তিশালী ও সমৃদ্ধ ভারত গড়ার জন্য তাঁর প্রয়াস সর্বদা স্মরণীয় হয়ে থাকবে।